  Майя Бывальцева Россилэн Кунткатаз воштонъёс пыртонъя куара сётонэ Удмуртиын вить нуналскын 235 сюрс 351 адями пыриськиз ни. Со сярысь Россиысь Быръёнъёсъя шор комитет ивортэ. 2020-тӥ ар кутсконлы элькунын 1 миллион 180 адямилэн быръёнъёсы пыриськыны эрикрадэз вань. Озьыен, 28-тӥ инвожолы ӝытозь 19,9 процентэз куара сётыны ветлӥз. Куара сётон 25-тӥ инвожоысен котькуд нунал 8 часысен 20 часозь мынэ но 1-тӥ пӧсьтолэзе йылпумъяськоз. Быръён участокъёсын выль коронавирус инфекцилэсь утиськон вань ужрадъёс кутэмын. Тодэ вайытом, 26-тӥ инвожое Удмуртилэн тӧроез Александр Бречалов куара сётӥз. Кункатэ воштонъёс пыртонъя ӟырдыт телефон герӟет ужа.  Тегъёс: Политика Ижкар Удмуртия Россия Кункат куарасётон  